Viborger Samler, 1834-02-15
Udenlandske Efterretninger. En glan d. Den 4de Febr. aabnede Kongen Parlamentet med følgende Tale: Mylords og Herrer, det jeg atter sammenkalder Dem til Opfyldelsen af deres høie Pligter, stoler jeg med fuldkommen Tillid paa deres Jver og Flid, paa Deres oprigtige Hengivenhed for det offentlige Vel og paa deres Fasthed i at understøtte Statens bestaaende Forfatning paa dennes gamle Basis og i den rette Fordeling af Magten. Disse Egenskaber udmærkede i høi Grad deres Arbeider i den forrige Session, hvori talrigere og vigtigere Gjenstande end i noget foregaaende Tidsrum af lige Længde bragtes til Parlamentets Overveielse. Blandt de Forholdsregler, der i Følge heraf erholdt Legislaturens Sanction, er billen til Slaveriets Afskaffelse en af de vanskeligste og vigtigste. Den Maade, hvorpaa denne velgjørende Forholdsregel er optagen i de britiske Colonier, og de ved Øen Jamaicas Legistatur gjorte Fremskridt i deres Udførelse de gyldig Grund tilat vente de bedste Følger af den. Mange andre vigtige Gjenstande ville endnu gjøre Fordring paa Deres opmærksomme Overveielse. De Beretninger, som jeg vil befale at forelægge Dem angaaende de udnævnte Commissioner til Undersøgelse af Municipaltorporationernes Tilstand, Bestyrelsen og Virkningen af Fattiglovene, de kirkelige Jndkomster og Patronaterne i England og Jrland, kunne ikke Andet end give Dem mange nyttige Oplysninger, hvorved De ville blive satte istand til at dømme om Beskaffenheden og Omfanget af en Mængde stedfindende Mangler og Misbrug, og paa hvilken Maade den nødvendige Forbesnareressanteafgangensgaarsaganes - dring i rette Tid sikkert og velgjørende kan skee. Det har været det stedsevarende Maal for min Polisik, at sikkre mit Folk den uafbrudte Nydelse af Fredens Velsignelser. Hertil har den gode Forstaaelse været mig meget behjælpelig, der saa lykkeligen er stiftet mellem min Regjering og den Franske, og de Forsikkringer, hvilke jeg erholder og Continentets øvrige Magters venskabelige Velvillie, give mig Haab om et vedvarende gunstigt Resultat af mine Bestræbelser. Dog maae jeg beklage, at en definitiv Udsoning mellem Holland og Belgien endnu ikke er bleven bevirket, og at Borgerkrigen endnu vedvarer i Portugal. De kunne være overbeviste om, at jeg ivrigen vil bestræbe mig for, at betiene mig af enhver Leilighed, der kan give mig Midler i Hænderne til at stifte Sikkerhed og Fred i Lande, hvis Fordeele ere saa inderligen forbundne med mit Gebeets. Efter Kongen af Spaniens Død tog jeg ikke i Betænkning at anerkjende Jnfantindens, hans Datters, Thron følge, og jeg vil med den største Omhyggelighed vaage over de Begivenheder, der angaae en Regjering, hvis fredelige befæstning er af den høieste Vigtighed, saavel for dette Land, som for Europas almindelige Rolighed. Tyrkiets Fred er siden Udsoningen med Mehemed Ali ikke bleven afbrudt, og vil, som jeg haaber, heller ikke blive truet af nye Farer. Jeg skal bestræbe mig for at forebygge enhver Forandring i dette Riges Forhold til andre Magter, som kunde bringe dets Existenc- og Uafhængighed i Fare. – Herrer af Underhuset. Jeg har befalet, at Finantsforslagen, for det næste Aar skulle forelægges Dem. De ere affattede med den strængeste Sparsomhed og med saadanne Reductioner, som Statens Tjeneste uden Skade kan taale. Jeg nærer den Overbeviisning, at jeg tor stole paa Deres oplyste Patriotisme og mit Folks glade Jndvilligelse ved Anskaffelsen af de Midler, der udfordres til at opretholde min Krones Ære og mine Landes Jnteresse. Oplysninger og Jndkomsternes Tilstand, sammenlignet med Udgivterne, som skulle blive Dem forelagte, ville befindes høist tilfredsstillende. Mylords og Herrer, Jeg maae beklage Vedvarenheden af Nøden hos Eierne og Besidderne af Jorder, skjøndt Landets Tilstand i andre Henseender, hvad dets indre Rolighed, dets Handel og Fabriker angaaer, giver den glædeligste Udsigt til en fuccessiv Forbedring. De i den sidste Session antagne Love, hvis Hensigt er at fuldbyrde forskjellige gavnlige og hjælpende Forholdsregler i Jrland, ere nu i virksom Anvendelse, og fremtidige Forbedringer kunne ventes af Resultatet af en Commission, der er nedsat for andre vigtige Undersøgelsesgjenstande. Jeg anbefaler Dem, tidligt at raadslaae over en definitiv Overeenskomst angaaende Tienderne i hiin Deel af det forenede Kongerige, som kan tilintetgjøre al retmæssig Grund til Klage, uden at krænke Rettigheder og Eiendom hos nogensomhelst Classe af mine Underfaatter eller nogen Jnstitution i Kirken eller Staten. Den offentlige Rolighed er i Almindelighed opretholdt, og Tilstanden i alle Jrlands Provindser tilbyder i det Hele et meget gunstigere Skue, end i nogetsomdelst Tidspunct i det forrige Aar. Men med Følelse af dyb Sorg og retfærdig Harme har jeg bemærket Vedvarenheden af Forsøg til at ophidse Folket i hiint Land til at fordre Ophævelsen af den lovgivende Union. Jeg har allerede erklæret min bestemte og ufravigelige Beslutning, under det guddommelige Forsyns Velsignelse, ved alle til min Disposition staaende Midler, at opretholde denne vor nationale Styrkes og Sikkerheds Forbindelse. Jeg tvivler ikke paa mit Parlaments og mit Folks ivrige og tilstrækkelige Medvirkning til Understøttelse af denne Beslutning. Det er de Machinationer, hvoraf man har betient sig, for at frembringe Misgunst mod Staten og giensidig Mistro og Fjendskab mellem Folkene i begge Lande, hvilke vi især have at tilskrive den Modstandsaand, der, skjøndt for Øieblikket meget holdt i Tømme ved Løvenes Kraft, dog i mange Tilfælde er altfor synlig. Vedblivelsen af en saadan Aand frembringer de fordærveligste Følger, og for Jngen i høiere Grad, end for de forførte Redskaber til en saa skadelig Gjæring; og de Retskafnes og Velsindenes forenede kraftige Anstrængelser udfordres nødvendigviis til Regjeringens Understøttelse, for at gjøre Ende paa et Ophidselses og Voldsomheds System, der, hvis det vedbliver, forstyrrer Selskabets Fred, og som, hvis dets Bestræbelser lykkes, absolut maa berede det forenede Kongeriges Kraft og Sikkerhed deres Undergang. J begge Huse androges paa Adressen, ved hvilken Leilighed Hertugen af Wellington i Overhuset angreb Ministeriets udenrigske Politik, hvilket foranledigede Grev Grey til, i en udførlig Tale, at vise, at alle de Vanskeligheder, der i denne Henseende frembød sig for Ministeriet, vare en Arv fra Toryernes Tid. J Underhuset gjorde O'Connell en Mængde Udfald mod de Steder i Talen, der angik Jrland, men blev tilbørligen viist tilrette af Hr. Littleton. Den 6te forelæstes i begge Huse Kongens Svar paa Adressen. Samme Dag afreiste Lord Howard de Walden til Lissabon. - Et Skib skulde være ankommet til England, der havde forladt hiin Hovedstad d. 28de Jan.